**Carl Thomas Keifer** (s. 26. tammikuuta 1961 Springfield, Pennsylvania) tunnetaan parhaiten Cinderella-yhtyeen laulajakitaristina. Tom Keifer perusti Cinderella-yhtyeen ystävänsä Eric Brittinghamin kanssa. Cinderellan jälkeen hän on jatkanut soolouralla.

Elämäkerta
----------

Tom Keifer kasvoi musikaalisessa perheessä ja hän alkoi soittamaan kitaraa jo nuorena. Hänen lempiyhtyeitään olivat silloin Led Zeppelin, The Rolling Stones ja Bad Company. Lukioiässä Keifer liittyi yhtyeeseen, jossa hän soitti sähkökitaraa. Keiferilla tuli ongelmia huumeiden ja alkoholin käytön kanssa, eikä hän ei käynyt koulua, sillä halusi muusikoksi. Hänen äitinsä huolestui ja lupasi pojalleen Gibson Les Paul -sähkökitaran mikäli tämä kävisi koulun loppuun. Tom valmistui ja sai ensimmäisen sähkökitaransa.*lähde?*

Keifer soitti yhtyeissä, kuten Saints in Hell, Telepath ja Diamons. Selviytyäkseen hän söi ruokaa ravintoloiden roskiksista ja nukkui autossaan. Voitettuaan huume- ja alkoholiongelmansa, hän alkoi keskittyä musiikkiuraansa.*lähde?*

Ura
---

### Cinderella

Tom Keifer ja Eric Brittingham perustivat Cinderellan vuonna 1982. Pian mukaan liittyivät kitaristit Jeff LaBar ja Michael Smerick sekä rumpali Tony Destra. Tämä Cinderellan kokoonpano ei koskaan levyttänyt, ja vuonna 1985 Smerick ja Destra lähtivät yhtyeestä liittyäkseen yhtyeeseen Britny Fox. Jody Cortez korvasi Destran rummuissa. Jon Bon Jovi, Bon Jovi-yhtyeen laulaja suositteli yhtyettä levy-yhtiölleen Mercurylle, ja yhtye sai levytyssopimuksen. Yhtye julkaisi debyyttilevynsä *Night Songs* vuonna 1986. Pian levyn julkaisun jälkeen Cortezin rumpaliksi tuli Fred Coury. 

Vuonna 1988 julkaistu toinen albumi *Long Cold Winter* jatkoi hyvin alkanutt uraa ja myi kolminkertaista platinaa. Vuoteen 1989 mennessä Cinderellasta oli tullut maailmanluokan yhtye ja 90-luvulle siirryttäessä yhtye oli myynyt lähes 20 miljoonaa albumia. Vuonna 1990 yhtye julkaisi kolmas´nnen studioalbuminsa *Heartbreak Station* mutta se ei menestynyt niin hyvin kuin aiemmat. Yhtenä syynä oli muutokset musiikkimaailmassa grungen tullessa muotiin.

Hieman albumin ilmestymisen jälkeen Keifer menetti äänensä äänihuulten halvaantumisen johdosta. Keiferille tehtiin useita leikkauksia ja pitkä paranemisaika viivästytti seuraavan albumin tekemistä. Neljäs ja toistaiseksi viimeisin Cinderella-albumi *Still Climbing* ilmestyi viimein vuonna 1994. Sen myynti oli levy-yhtiölle pettymys, albumi kävisi Yhdysvaltojen listoilla vain viikon ajan sijalla #178, ja levy-yhtiö irtisanoi sopimuksensa yhtyeen kanssa. Tämän jälkeen Cinderella ei ole julkaissut enää studioalbumeita vaan ainon ainoastaan livealbumeita ja kokoelmia.

Yhtye ei kuitenkaan hajonnut vaan se jatkoi kiertueita Yhdysvalloissa Keiferin äänihuulten sen salliessa Yhtye teki laajemman kiertueen Poisonin ja Scorpionsin kanssa 2000-luvun loppupuoliskolla. Vuonna 2010 yhtye esiintyi Sweden Rockissa ja Download-festivaalilla. Vuonna 2011 yhtye kiersi maailmaa yhtyeen klassisen kokoonpanon perustamisen ja debyyttialbumin Night Songs 25-vuotisjuhlakiertueella. Yhtye esiintyi myös Suomessa, Nosturissa tiistaina 21. kesäkuuta.

Uudesta studioalbumista huhuttiin pitkään mutta yhtyeen jäsenten välit ovat tulehtuneet, eikä Kiefer ole ollut halukas jatkamaan yhteistyötä Jeff LaBarin kanssa.

### Sooloura

Tom Keifer julkaisi ensimmäisen soololevyn *The Way Life Goes* vuonna 2013. Toinen albumi *Rise* julkaistiin 13. syyskuuta vuonna 2019. Keifer kommentoi toisen albumin olevan hieman tiiviimpi kuin edeltäjänsä ja raskaimpia, joita hän on koskaan tehnyt kirjoittaen tai äänittäen.

Soittimet
---------

Keifer on tunnettu viehtymyksestään vintage-kitaroihin. Vielä 90-luvun alussa Keifer otti kokoelmansa mukaan kiertueelle mutta kitaroiden arvojen noustua hän käyttää niitä ainoastaan studiossa. Gibson ja Fender ovat tehneet hänelle tarkat kopiot suosikkikitaroista kiertueita varten. Gibsonin tekemä Les Paul replica on väriä myöten identtinen alkuperäisen kanssa. Fender toimitti hänelle kopion Noncasterista.

Lähteet
-------

1. ↑  Tom Keifer | Biography & History *AllMusic*. Viitattu 27.9.2019. (englanniksi)
2. 1 2 3  Cinderella | Biography & History *AllMusic*. Viitattu 27.9.2019. (englanniksi)
3. 1 2 3  Cinderella saapuu Nosturiin *Sue.fi*.  Arkistoitu 27.9.2019. Viitattu 27.9.2019.
4. 1 2 3  Cinderellan Tom ja omakotitalon arvoiset kitarat *Rytmi*.  Arkistoitu 27.9.2019. Viitattu 27.9.2019. (englanniksi)
5. ↑  Satu Reunanen: KEIKKARAPORTTI: CINDERELLA, NOSTURI, HELSINKI, 21.06.2011 *www.impe.fi*.  29.06.2011. Viitattu 27.9.2019.
6. ↑  Bändin sisäiset ongelmat korjaamattomia, kasaribändi Cinderellan paluu edelleen mahdoton ajatus *www.v2.fi*. Viitattu 27.9.2019. (englanniksi)
7. ↑  Blabbermouth: TOM KEIFER On CINDERELLA: 'It's Not Where I Wanna Be Anymore' *BLABBERMOUTH.NET*.  13.8.2019. Viitattu 27.9.2019.
8. ↑  Toimittaja: Vilma Peltokangas: Cinderellan Tom Keifer viimeistelee toista studioalbumiaan *KaaosZine*.  2.3.2019. Viitattu 27.9.2019.
9. ↑  Richard Bienstock 2019-07-31T15:03:47Z Former Cinderella Frontman Tom Keifer Details New Solo Album, Shares First Single, "The Death of Me" *guitarworld*. Viitattu 27.9.2019. (englanniksi)

Cinderella

| 
* Tom Keifer
* Jeff LaBar
* Eric Brittingham
* Fred Coury

 |
| --- |
| 
* Michael Smerick
* Tony Destra
* Jim Drnec
* Kenny Aronoff
* Rick Criniti
* Kevin Valentine
* Ray Brinker
* Jody Cortez

 |

|  |  |
| --- | --- |
| Studioalbumit | 
* *Night Songs*
* *Long Cold Winter*
* *Heartbreak Station*
* *Still Climbing*

 |
| Livealbumit | 
* *Live Train to Heartbreak Station*
* *Live at the Key Club*
* *In Concert*
* *Extended Versions*
* *Gypsy Road*
* *Authorized Bootleg - Live At Tokio Dome, Japan*

 |
| Kokoelmat | 
* *Looking Back*
* *Once Upon A...*
* *Rocked, Wired & Bluesed: The Greatest Hits*
* *Gold*

 |
| Videotallenteet | 
* *Night Songs: The Videos*
* *Tales from the Gypsy Road*
* *Looking Back Video Collection*
* *Cinderella Millennium DVD Video Collection*
* *Rocked, Wired & Bluesed: The Greatest Video Hits*
* *Cinderella: In Concert - The Heartbreak Station Tour*
* *Cinderella: In Concert*
* *Tales from the Gypsy Road 2008*
* *In Concert: Remastered Edition*
* *In Concert: Live 1991*

 |



|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat

 |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |